Module
Contents
Index 🔎︎

# Mezők szerkesztése

Megnyit egy párbeszédablakot, amelyen szerkesztheti egy mező tulajdonságait. Kattintson egy mező elé, majd válassza ezt a parancsot. A párbeszédablakban a nyílgombokkal léphet az előző vagy a következő mezőhöz.

Egy mezőt megnyithat szerkesztésre úgy is, hogy duplán rákattint a dokumentumban.

Ennek a parancsnak az eléréséhez...

Válassza a Szerkesztés - Mezők lehetőséget.

A dokumentumban a mezőnév és a mezőtartalom közötti váltáshoz válassza a Nézet - Mezőnevek lehetőséget

Ha egy DDE csatolást jelöl ki a dokumentumban, majd kiválasztja a Szerkesztés - Mezők lehetőséget, megnyílik a Csatolás szerkesztése párbeszédablak.

Ha egy „küldő” mezőtípus elé kattint, és kiválasztja a Szerkesztés - Mezők lehetőséget, megnyílik a Felhasználói adatok párbeszédablak.

## Típus

Megjeleníti a szerkesztett mező típusát.

A következő párbeszédablak-elemek csak akkor láthatóak, ha a megfelelő mezőtípus ki van választva.

## Kiválasztás

Felsorolja a mezőlehetőségeket, például „rögzített”. Ha akarja, választhat egy másik lehetőséget a kiválasztott mezőtípushoz.

## Formátum

Válassza ki a formátumot a mezőtartalom számára. Dátum, időpont, illetve felhasználói mezők esetében a "További formátumok" lehetőség is szerepel a listában, amelyet kiválasztva egyéb formátumok közül választhat. Az elérhető formátumok a szerkesztés alatt álló mező típusától függenek.

## Eltolás

Megjeleníti a kijelölt mezőtípushoz (például „Következő oldal”, „Oldalszám" vagy „Előző oldal”) megadott eltolásértéket. Szükség esetén adjon meg egy új eltolásértéket, amelyet a megjelenő oldalszámra alkalmazni kell.

Ha a megjelenített oldalszám helyett a tényleges oldalszámot szeretné módosítani, akkor ne az Eltolás értéket válassza. Az oldalszámok megváltoztatásával kapcsolatban olvassa el az Oldalszámok fejezetet.

## Szint

Módosítja a „Fejezet” mezőtípus megadott értékeit és vázlatszintjeit.

## Név

Megjeleníti egy mezőváltozó nevét. Ha akarja, megadhat egy új nevet.

## Érték

Megjeleníti a mezőváltozó jelenlegi értékét. Ha akarja, megadhat egy új értéket.

## Rögzített tartalom

A mezőt statikus tartalomként illeszti be, azaz a mezőt nem lehet frissíteni.

## Feltétel

Megjeleníti azt a feltételt, amelynek teljesülnie kell a mező aktiválódásához. Ha akarja, megadhat egy új feltételt.

## Akkor, egyébként

Módosítja a megjelenített mezőtartalmat attól függően, hogy a mezőfeltétel teljesült-e vagy sem.

## Makró

Megnyitja a Makróválasztó párbeszédablakot. Itt választhatja ki, hogy melyik makró fusson le, amikor a kijelölt mezőre kattint a dokumentumban. Ez a gomb csak a "Makró futtatása" függvénymezőknél érhető el.

## Hivatkozás

Szúrja be vagy módosítsa a kiválasztott mező hivatkozott szövegét.

## Makró neve

A kiválasztott mezőhöz rendelt makró nevét jeleníti meg.

## Helykitöltő

A kiválasztott mező helykitöltő szövegét jeleníti meg.

## Szöveg beszúrása

Megjeleníti a feltételhez kapcsolt szöveget.

## Képlet

Egy képletmezőben levő képletet jelenít meg.

## Láthatatlan

Elrejti a dokumentumban a mezők tartalmát. A mező a dokumentumba vékony szürke jelként kerül beszúrásra. Ez a lehetőség csak a "Változó beállítása" és a "Felhasználói mező" mezőtípusok esetében érhető el.

## Alkalmaz

Hozzáadja az egyéni mezőt a Kijelölés listához.

Alkalmaz

## Törlés

Eltávolítja az egyéni mezőt a kijelöléslistából. Csak a jelenlegi dokumentumban fel nem használt mezőket lehet eltávolítani. Egy dokumentumban használt mező listából való eltávolításához először ki kell törölnie a mező összes előfordulását a dokumentumból, majd ezután el kell távolítania azt a listából.

Törlés

## Adatbázis kiválasztása

Válasszon egy regisztrált adatbázist, amelyből be akarja szúrni a kiválasztott mezőt. Módosíthatja azt a táblázatot vagy lekérdezést, amelyre a kiválasztott mező hivatkozik.

## Rekordszám

Megjeleníti azt az adatbázisrekord-számot, amelyet akkor szúr be a program, ha „Bármely mező” mezőtípushoz szabott feltétel teljesül.

## Balra nyíl

A dokumentum következő ugyanolyan típusú mezőjére ugrik. Ez a gomb csak akkor aktív, ha egy dokumentum több azonos típusú mezőt tartalmaz.

Előző mező

## Jobbra nyíl

A dokumentum előző ugyanolyan típusú mezőjére ugrik. Ez a gomb csak akkor aktív, ha egy dokumentum több azonos típusú mezőt tartalmaz.

Következő mező

Kapcsolódó témakörök

A mezőkről általában