Module
Contents
Index 🔎︎

# Lábjegyzet/végjegyzet

Beszúr egy lábjegyzetet illetve egy végjegyzetet a dokumentumba. A jegyzethez tartozó horgony a kurzor aktuális helyén kerül beszúrásra. Választhat az automatikus számozás és egy egyéni szimbólum között.

A következők a lábjegyzetekre és a végjegyzetekre is vonatkoznak.

A lábjegyzetek az oldal aljára, a végjegyzetek a dokumentum végére kerülnek beszúrásra.

Ennek a parancsnak az eléréséhez...

Válassza a Beszúrás - Lábjegyzet és végjegyzet - Lábjegyzet vagy végjegyzet lehetőséget.

Nyissa meg a helyi menüt, és válassza a Lábjegyzet/végjegyzet (beszúrt lábjegyzet/végjegyzet) lehetőséget.

Nyissa meg a Beszúrás eszköztárat, és kattintson a következőre:

Lábjegyzet közvetlen beszúrása

## Számozás

Válassza ki a lábjegyzetekhez és a végjegyzetekhez használni kívánt számozás típusát.

### Automatikus

A beszúrt lábjegyzetekhez vagy végjegyzetekhez egymást követő sorszámokat rendel. Az automatikus számozás beállításainak módosításához válassza az Eszközök - Lábjegyzetek és végjegyzetek lehetőséget.

### Karakter

Ezzel a beállítással az aktuális lábjegyzethez lehet definiálni egy karaktert vagy szimbólumot. Ez egy betű vagy egy szám lehet. Egy különleges karakter hozzárendeléséhez kattintson a lenti gombra.

### Kiválasztás

Különleges karaktert szúr be lábjegyzet- vagy végjegyzethorgonyként.

## Típus

Adja meg, hogy lábjegyzetet vagy végjegyzetet kíván beszúrni. A végjegyzetek számozása a lábjegyzetekétől különállóan történik.

### Lábjegyzet

Beilleszt a dokumentumba egy lábjegyzethorgonyt az aktuális kurzorpozícióhoz, és a lap aljához hozzáad egy lábjegyzetet.

### Végjegyzet

Beszúr egy végjegyzethorgonyt a dokumentumba az aktuális kurzorpozícióhoz, és egy végjegyzetet a dokumentum végére.

Kapcsolódó témakörök

Tippek a lábjegyzetek használatához