Module
Contents
Index 🔎︎

# Szöveg elrejtése

Mezőket és szakaszokat használhat arra, hogy szöveget rejtsen el vagy jelenítsen meg a dokumentumban, ha egy feltétel teljesül.

Mielőtt el tudna rejteni egy szöveget, először létre kell hoznia egy változót, amelyet a szövegelrejtés feltételében kell használni.

## Változó létrehozásához

1. Kattintson a dokumentumba, majd válassza a Beszúrás - Mező - További mezők lehetőséget.

2. Kattintson a Változók fülre, majd a Típus listában kattintson a "Változó beállítása" pontra.

3. Kattintson az "Általános" elemre a Formátum listában.

4. Írjon be egy nevet az új változónak a Név mezőbe, például: Rejt.

5. Adjon egy értéket a változónak az Érték mezőben, például: 1.

6. A változó dokumentumban való elrejtéséhez válassza a Láthatatlan lehetőséget.

7. Kattintson a Beszúrás, majd a Bezárás gombra.

## Szöveg elrejtéséhez

1. Kattintson oda a dokumentumban, ahová a szöveget be akarja szúrni.

2. Válassza a Beszúrás - Mező - További mezők lehetőséget, majd kattintson a Függvények fülre.

3. Kattintson a "Rejtett szöveg" elemre a Típus listában.

4. Írjon be egy állítást a Feltétel mezőbe. Például használhatja a korábban megadott változót: Rejt==1.

5. Írja be az elrejteni kívánt szöveget a Rejtett szöveg mezőbe.

6. Kattintson a Beszúrás, majd a Bezárás gombra.

## Egy bekezdés elrejtéséhez

1. Kattintson arra a bekezdésre, amelyhez a szöveget hozzá akarja adni.

2. Válassza a Beszúrás - Mező - További mezők lehetőséget, majd kattintson a Függvények fülre.

3. Kattintson a "Rejtett bekezdés" elemre a Típus listában.

4. Írjon be egy állítást a Feltétel mezőbe. Például használhatja a korábban megadott változót: Rejt==1.

5. Kattintson a Beszúrás, majd a Bezárás gombra.

Ezt a funkciót úgy engedélyezheti, hogy eltávolítja a pipát a Nézet - Rejtett bekezdések menüről. Ha a pipa ott van, nem tud bekezdéseket elrejteni.

## Egy szakasz elrejtéséhez

1. Jelölje ki az elrejteni kívánt szöveget a dokumentumban.

2. Válassza a Beszúrás - Szakasz menüparancsot.

3. Az Elrejtés területen válassza az Elrejtés lehetőséget, majd írjon be egy kifejezést a Feltétel mezőbe. Például használhatja a korábban megadott változót: Rejt==1.

4. Kattintson a Beszúrás gombra.

Kapcsolódó témakörök

Feltételes szöveg

Felhasználói adatok lekérdezése mezőkben és feltételekben

Rejtett szöveg megjelenítése

Nem nyomtatandó szöveg létrehozása

Beszúrás - Mező - További mezők

Beszúrás - Szakasz

Operátorok listája