Grafikus objektumok szerkesztése

Module
Contents
Index 🔎︎

# Képek rajzolása a rajzolási funkciókkal

Válassza a Nézet - Eszköztárak - Rajz lehetőséget a Rajz eszköztár megnyitásához, ha az még nem lenne nyitva.

A rajzobjektumok tovább szerkeszthetők és módosíthatók. Az ily módon létrehozott rajzobjektumok vektorgrafikák, amelyek szabadon méretezhetők a minőség romlása nélkül.

Téglalap létrehozásához kattintson a téglalap ikonra, és mozgassa a kurzort a dokumentum azon helyére, ahova a téglalap egyik sarkát szeretné helyezni. Nyomja meg az egérgombot, és tartsa lenyomva a téglalap másik sarkába húzásig. Az egérgomb felengedésekor a téglalap beillesztésre kerül a dokumentumba. Ilyenkor ki van jelölve, és a tulajdonságait a helyi menü segítségével szerkesztheti.

- Ugyanilyen típusú objektumok rajzolásához kattintson duplán az ikonra. Ugyanilyen típusú objektumok rajzolásához kattintson duplán az ikonra. Rajzoljon több, ugyanolyan típusú objektumot. Az egér elmozdítása nélkül kattintson a dokumentumra az objektumok rajzolásának leállításához.

- Ha középről akar megnyitni rajzobjektumokat az egyik sarokból a másikba történő húzás helyett, tartsa lenyomva az OptionAlt
  billentyűt húzás közben. Egyes ablakkezelőknél a meta billentyű lenyomva tartására is szükség lehet.

- A Shift billentyű húzás közbeni nyomva tartása kényszerfeltételt alkalmaz a létrehozott objektumra. Például téglalap helyett négyzet, ellipszis helyett kör jön létre. Ha egy létező objektum fogantyúját húzza a Shift billentyű nyomva tartása közben, az objektum oldalaránya megmarad.

- Az objektumok átméretezéséhez először válassza ki őket úgy, hogy a kijelölő eszközzel rájuk kattint. Ekkor nyolc fogantyú jelenik meg az objektum körül. A négy sarokfogantyú egyikének megfogásakor a szemközti sarok rögzített marad, míg a három másik sarok mozog. Az egyik oldalfogantyú megfogásakor a szemközti oldal marad rögzített.

- Egy rajzobjektum billentyűzettel való átméretezéséhez először jelölje ki az objektumot, majd nyomja meg többször a CommandCtrl
  +Tab billentyűkombinációt, hogy az egyik fogantyú ki legyen emelve. Ezután nyomjon meg egy nyílbillentyűt. A kisebb lépésekben való átméretezéshez tartsa nyomva az OptionAlt
  billentyűt a nyílbillentyű lenyomása közben. A pontszerkesztő mód elhagyásához nyomja meg az Esc billentyűt.

- A rajzobjektumok áthelyezéséhez először válassza ki őket. Egynél több objektum kiválasztásához kattintás közben nyomja meg a Shift billentyűt. A szélükre kattintva válassza ki a szövegobjektumokat. Az egérgomb lenyomva tartása közben húzza át az objektumokat az új helyre.

- A rajzobjektum billentyűzet segítségével történő elmozdításához először jelölje ki az objektumot, majd nyomjon meg egy nyílbillentyűt. A kisebb lépésekben való mozgatáshoz tartsa nyomva az OptionAlt
  billentyűt a nyílbillentyű lenyomása közben.

- Ha egy grafikai objektum részeként akar szöveget beírni, jelölje ki az objektumot, és kezdjen el írni. Az írás abbahagyásához kattintson az objektumon kívülre. Kattintson duplán az objektum belsejébe a szöveg szerkesztéséhez.

Ha vissza kíván térni a normál módhoz a rajzobjektumok létrehozása és szerkesztése után, akkor kattintson a dokumentum olyan területére, amely nem tartalmaz objektumot. Ha a rajzolókurzort látja, akkor először a Kijelölés ikonra kattintással lépjen ki ebből a módból.

Kapcsolódó témakörök

Az egyes ikonokkal kapcsolatos információk

Képek beszúrása

Kép beszúrása fájlból

Képek beszúrása a Képtárból áthúzással

Beolvasott kép beszúrása

Kép beszúrása a LibreOffice Draw vagy Impress programból

Calc-diagram beszúrása szöveges dokumentumba