Module
Contents
Index 🔎︎

# Verziók

Az aktuális dokumentum több verzióját menti és tartja karban. Lehetőség van a dokumentum előző verzióinak megnyitására, törlésére és összevetésére.

Ennek a parancsnak az eléréséhez...

Válassza a Fájl - Verziók lehetőséget.

Ha egy verzióinformációt tartalmazó fájl egy másolatát menti (a Fájl - Mentés másként lehetőség használatával), a verzióinformációk nem kerülnek mentésre a fájllal.

## Új verziók

Adja meg a dokumentum egy új verziójának mentésére vonatkozó beállításokat.

### Új verzió mentése

Új verzióként menti a dokumentum jelenlegi állapotát. Ha kívánja, az új verzió mentése előtt megjegyzések is beírhat a Verziómegjegyzés beszúrása párbeszédablakban.

#### Verziómegjegyzés beszúrása

Az új verzió mentésekor ide írjon be egy megjegyzést. Ha a Megjelenítésre gombra kattintva nyitotta meg ezt a párbeszédablakok, a megjegyzés nem szerkeszthető.

### Új verzió mentése bezáráskor

Ha módosította a dokumentumot, akkor a LibreOffice automatikusan menti az új verziót a dokumentum bezárásakor.

Ha kézzel menti a dokumentumot, és nem módosítja mentés után, akkor bezáráskor nem jön létre új verzió.

## Létező verziók

Az aktuális dokumentum létező verzióit, azok keletkezésének dátumát és időpontját, valamint a szerzőt és az esetleges megjegyzéseket sorolja fel.

## Bezárás

Bezárja a párbeszédablakot, és menti a változásokat.

## Megnyitás

Megnyitja a kijelölt változatot egy csak olvasható ablakban.

## Megjelenítés

Megjeleníti a kijelölt verzió teljes megjegyzését.

## Törlés

Törli a kijelölt verziót.

## Összehasonlítás

Összehasonlítja az egyes verziókon elvégzett változásokat. Ha kívánja, használhatja a Változások kezelése funkciót.