Module
Contents
Index 🔎︎

# Irodalomjegyzék-adatbázis

Rekordokat szúr be, töröl, szerkeszt és szervez az irodalomjegyzék-adatbázisban.

Ennek a parancsnak az eléréséhez...

Válassza az Eszközök - Irodalomjegyzék-adatbázis lehetőséget.

Ha az adatbázisban lévő mezők csak olvashatóak, győződjön meg arról, hogy az adatforrás nézet be van zárva.

A termékhez kapott irodalomjegyzék-adatbázis könyvek mintarekordjait tartalmazza.

Az eszköztár segítségével kijelölhet egy táblát az irodalomjegyzék-adatbázisban, amelyben így rekordokat kereshet, illetve szűrők segítségével rendezheti azt.

## Új rekord beszúrása

Egy rekord létrehozásához nyomja meg a csillag (*) gombot a táblanézet alján. Egy üres sor lesz így a tábla aljához adva.

## Rekordok keresése és szűrése

Rekordokat kereshet egy kulcsszó mezőbejegyzéssel való egyezése alapján.

### Keresési kulcs megadása

Adja meg a keresett információt, majd nyomja meg az Enter billentyűt. A keresés szűrési beállításainak módosításához kattintson az Automatikus szűrés ikonra, majd válasszon egy másik adatmezőt. A keresés során használhatók a helyettesítő karakterek, így a % vagy * bármely számú karakter helyettesítésére, valamint a _ és a ? egyetlen karakter helyettesítésére. A tábla minden rekordjának megjelenítéséhez törölje e jelölőnégyzet bejelölését, majd nyomja meg az Enter billentyűt.

### Automatikus szűrő

Kattintson azon adatmező kiválasztásához, amelyben a Keresési kulcs mezőben megadott kifejezés használatával keresni szeretne. Csak egy adatmezőben lehet keresni.

A tábla rekordjainak listája automatikusan frissül, hogy megfeleljen az új szűrő beállításainak.

Használja az Általános szűrőt az Automatikus szűrő keresési beállításainak finomítására és kombinálására.

A LibreOffice megőrzi az aktuális szűrőbeállításokat a párbeszédablak következő megnyitásáig.

A tábla minden rekordjának megjelenítéséhez kattintson a Szűrő alaphelyzetbe ikonra.

## Egy rekord törlése

Egy rekord aktuális táblából való törléséhez kattintson a jobb egérgombbal a rekord sorfejlécére, majd válassza a Törlés lehetőséget.

## Adatforrás megváltoztatása

### Adatforrás

Válassza ki az adatforrást az irodalomjegyzék-adatbázishoz.

### Oszlop rendezése

Leképezheti adatmezőkhöz a más adatforrásból származó oszlopfejléceket. Egy eltérő irodalomjegyzék-adatforrás megadásához kattintson az Objektum eszköztár Adatforrás gombjára.

Válassza azt az adatmezőt, amelyet le akar képezni az aktuális oszlopnévre. A rendelkezésre álló adatmezők módosításához válasszon egy másik adatforrást az irodalomjegyzékből.